اوکراینا پرزیدنتی ولودیمیر زلنسکی اوکراینادا اوغورلانان بعضی بلدیه صدرلرینین اؤلدورولدوگونو بیلدیریب.
لندون-دا نشر اولونان اکونومیست ژورنالینا موصاحیبه‌سینده زلنسکییه اوکراینانین روسیا-اوکراینا محاربه‌سینده غالیب گلمه شانسی‌نین اولوب-اولماماسی ایله باغلی سوال وئریلیب.
زلنسکی بیز غلبه‌یه اینانیریق. باشقا هئچ نه‌یه اینانماق مومکون دئییل. بیز مطلق غالیب گله‌جه‌ییک، چونکی بورا بیزیم ائویمیزدیر، تورپاغیمیزدیر، موستقیللیگیمیزدیر. بو، یالنیز زامان مسئله‌سی‌دیر" جاوابینی وئردی.
قازانماق اوچون داها چوخ کمکه احتیاجینیز اولوب-اولماماسی و اگر وارسا، هانسی تحریم لره احتیاجینیز وار سوالینا زلنسکی بئله جاواب وئریب:
"بیزیم احتیاجیمیز اولان ماده‌لرین اوزون بیر سیاهی‌سی وار. ایلک نؤوبه‌ده، اؤزونوزو بیزیم یئریمیزه قویما‌لی و وضعیت مرکب‌لشدیک‌دن سونرا دئییل، احتیاط تدبیرلری گؤره‌رک حرکت ائتمه‌لیسینیز. بو، بیزیم طرفداش اؤلکه‌لره عایددیر. بورادا تحریم لردن دانیشیریق. امینم کی، داها اول داها سرت تحریم لر تطبیق ائدیلسه ایدی، روسیانین گئنیش میقیاس‌لی هوجومو باش وئرمزدی".
باتی طرفداش‌لاری‌نین ایندی روسیایا حربی-استراتژی جهتدن باخدیق‌لارینی و اوکراینا‌دان قالخان کیمی ایستیفاده ائتدیک‌لرینی ایفاده ائدن زلنسکی دئییب: "آغری‌سینی حیس ائدن بیزیک. اونلارین اوکراینانین طرفینده اولما‌لاری یاخشی حال‌دیر، اما اونلار روسیا ایله دیالوقدا ساوونوجو اولماغی دایاندیرما‌لی‌دیرلار. یئری گلمیشکن، روس‌لار ماریوپل، ملیتوپل، بردیانسک، خرسون، خارکووا تداروکوموزون قارشی‌سینی کسیب‌لر، لاکین شهرلرده یوخ‌دورلار. نه ائدیرلر؟ شهرلریمیزین بلدیه صدرلرینی اوغورلاییرلار. بعضی‌لرینی اؤلدوردولر. بعضی‌لرینی تاپا بیلمیریک. تاپدیق‌لاریمیزین بعضی‌لری آرتیق اؤلوب، بعضی‌لری ایسه کؤچورولوب. 2014-جو ایلده دونباس-دا ائتدیک‌لرینی عینی شکیلده ائدیرلر".
زلنسکی، "باتی دان ان چوخ نه ایستییرسینیز؟" سوالینا "اوچاق لار، تانک‌لار، زیره لی پرسنل آراجلاری.  بیزه لازیم اولان قدر یوخ‌دور. روس‌لاردان چوخ شئی آلمیشیق. اونلار قاچیرلار. عسگرلریمیزدن قورخورلار و قاچیرلار. فیکریمجه دونن 12-17 تانک آلدیق" ایفاده‌لریندن ایستیفاده ائدیب.
زلنسکی روسیا پرزیدنتی ولادیمیر پوتین‌ین طلب‌لری ایله باغلی بون‌لاری دئییب:
"پوتین‌ین تکلیف ائتدیگی، داها دوغروسو، اولتیماتوم شکلینده طلب ائتدیگی، اؤلکه‌نین پارچالانماسی تهلوکه‌سی یارادا بیله‌جک تعویض لره گلینجه، بیز اونلاری هئچ واخت ائتمه‌یه‌جییک. هئچ واخت. بو طلب‌لره بویون ایمه‌مک عزمینده اولدوغوموز مدتجه بیز غالیب گله‌جه‌ییک. قازاندیغیمیزی دوشونورم، حربی وضعیت آغیردیر، لاکین بیز هوجوم‌لاری دفع ائدیریک".
